เรื่องร้องเรียน: ผู้รับเหมามาวางท่อและทำถนนในซอยราขมนตรี 2 โดยนำดินแดงมาเทไว้แล้วไม่ดำเนินการต่อมา 3 วันแล้ว หลังจากที่ฝนตกทำให้เกิดความลำบากอย่างมาก ทั้งรถยนต์และมอเตอร์ไซค์ติดหล่มและล้มกันหลายคันทำให้ได้รับความเสียหาย
การดำเนินการของเจ้าหน้าที่: ฝ่ายโยธา ขอเรียนให้ทราบว่า เนื่องจากผู้รับจ้างได้ลงชั้นพิ้นฐานดินลูกรังไว้เพื่อให้หน่วยงานของกรุงเทพมหานครเข้ามาทดสอบความแน่นของชั้นพื้นฐาน ประกอบกับช่วงที่ผ่านมาเกิดฝนตกในพื้นที่จึงไม่สามารถเข้าดำเนินการทดสอบความแน่นของชั้นพื้นฐานได้ ทั้งนี้ฝ่ายโยธาได้ประสานผู้รับจ้างให้เข้าดำเนินการแก้ไขและดำเนินการบดอัดชั้นพื้นฐานในบริเวณดังกล่าวแล้ว ทั้งนี้หากหน่วยงานของกรุงเทพมหานคร(กองวิเคราะห์ สำนักการโยธา) ได้เข้าดำเนินการทดสอบเรียบร้อยแล้ว ฝ่ายโยธาจะเร่งให้ผู้รับจ้างดำเนินการให้แล้วเสร็จต่อไป และขออภัยในความไม่สะดวก มา ณ ที่นี้
ความเห็นของผู้แจ้ง: งานวางท่อทำถนนในซอยราชมนตรี 2 ระยะทางไม่ถึง 200 เมตรใข้เวลามากกว่า 3 เดือน แถมยังสร้างความเดือดร้อนอย่างมากในความชุ่ยของผู้รับเหมาในหลายๆขั้นตอน โดยไม่มีเจ้าหน้าที่โยธาฯของเขตภาษีเจริญมาดูแลแม้แต่ครั้งเดียว และพอร้องเรียนไปที่เขตกลับไม่มีคนรับเรื่องไม่มีการโทรกลับ ได้แต่โอนสายกันไปมาจนสายหลุด ระบบราชการแบบนี้ในยุคคุณชัชชาติไม่ควรจะมีแล้วนะครับ
พื้นที่: แขวงบางแคเหนือ เขตบางแค กรุงเทพมหานคร